**Предварителна частична оценка на въздействието на Проект на Наредба за изменение и допълнение на Наредба за определянето и администрирането на местните цени на услуги на територията на община Пловдив**

|  |  |
| --- | --- |
| Елементи на оценката | Аргументация |
| Основания за  иницииране  на промени | Основание за инициираните промени в Наредба за определянето и администрирането на местните такси и цени на услуги на територията на община Пловдив е предлаганата структурна промяна в дейността на ОП „Чистота“, ОП „Градини и паркове“ и ОП „Дезинфекционна станция“, както и разширяване на кръга на възможностите на общинска администрация и структурните ѝ звена да предоставят нови услуги на физически и юридически лица.  Създава се единен ценоразпис на услугите, които новото Общинско предприятие „Зелени системи” ще предоставя на физически и юридически лица, в рамките на три направления дейности: Дейност „Дезинфекция, дезинсекция и дератизация“, Дейност „Чистота“ и Дейност „Озеленяване“, с което се цели повишаване на нивото на координацията при почистването и дезинфекцията на обществените площи и поддръжката на зелените площи на територията на община Пловдив.  Предлага се актуализиране на действащите цени на услуги и права, предоставяни от община Пловдив и разпоредители с бюджет на територията на община Пловдив, както и въвеждане на нови услуги, със съответния ценоразпис към тях. |
| Заинтересовани  групи | Заинтересованите страни и засегнатите групи от приемането на проект за Наредба за изменение и допълнение на Наредба за определянето и администрирането на местните цени на услуги на територията на община Пловдив са:   * администрацията на община Пловдив и структурните ѝ звена, разпоредители с бюджет, които имат ангажимент да актуализират предлаганите услуги и да разширяват кръга на услугите от една страна, * физически и юридически лица, и граждани на гр. Пловдив, които ползват предлаганите услуги. |
| Анализ на разходи и  ползи | Проектът на Наредба за изменение и допълнение на Наредба за определянето и администрирането на местните такси и цени на услуги на територията на община Пловдив не изисква допълнително разходване на бюджетни средства.  Запазват се основни услуги, предоставяни до момента на територията на община Пловдив, чиито цени от една страна са конкурентни на цените на свободния пазар, а от друга страна - отговарят на тяхната себестойност. Въвеждат се нови услуги, което ще доведе до получаване на допълнителни приходи за бюджета на община Пловдив, ще се повиши интереса на физически и юридически лица, на граждани и ще се постигне по-добро задоволяване на нуждите им от конкретни услуги. |
| Административна тежест и структурни  промени | Не са необходими други административни промени към настоящия момент. |
| Въздействие върху нормативната  уредба | Няма необходимост от непосредствени промени в други нормативни актове в резултат от приемането на Наредба за изменение и допълнение на Наредба за определянето и администрирането на местните цени на услуги на територията на община Пловдив. |